
Ministru kabineta rīkojums Nr. 851
Rīgā 2022. gada 29. novembrī (prot. Nr. 61 17. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai 7 909 000 euro ieguldījuma veikšanai sabiedrības ar ierobežotu atbildību "Latvijas Nacionālais sporta centrs" (turpmāk – sabiedrība) pamatkapitālā (apropriācija kategorijā "Akcijas un cita līdzdalība komersantu pašu kapitālā"), lai nodrošinātu vienreizēju investīciju projekta "Komandu sporta spēļu halles izveide Krišjāņa Barona ielā 99C, Rīgā" īstenošanā, tādejādi veicot investīcijas valsts nozīmes sporta infrastruktūras attīstībā.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par līdzekļu piešķiršanu atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.
· 4. Šā rīkojuma 1. punktā minētais finansējums ieguldāms sabiedrības pamatkapitālā, veicot attiecīgu pārskaitījumu uz kontu Valsts kasē.

